КЪАРДЭН Барэсбий Мусэ и къуэр
Къардэн лъэпкъ зэгу-хьэныгъэм гущIыхьэ щыхъуауэ хъыбар фегъащIэ лъэпкъым и нэхъыжьыфIхэм ящыщ Къардэн Ба-рэсбий Мусэ и къуэр дунейм зэрехыжамкIэ.
Къардэн Барэсбий Мусэ и къуэр 1927 гъэм щэкIуэгъуэм и 7-м Зеикъуэ къуажэм къыщалъхуащ. Хэкур нэмыцэхэм щаубыдам, иджыри балигъ мыхъуа-уэ, Барэсбий партизанхэм яхэтащ. Республикэр нэмыцэ фашистхэм къыIэщIагъэкIыжа нэужь, Къардэныр Налшык мэкъумэш техникумым еджапIэ ягъэкIуауэ щытащ. Ар къиухри, Барэсбий къыщалъхуа къуажэм къигъэзэжащ, Iэщхэм якIэлъыплъ фельдшер IэщIагъэр игъуэтауэ. Ар яхэтащ зауэ нэужь лъэхъэнэ гугъу дыдэм республикэм мамыр гъащIэр щызэтезыухуэжахэм. 1947 гъэм Къардэныр дзэм къулыкъу щищIэну ираджащ, а къалэныр щIыхь пылъу ирихьэкIри, Зеикъуэ къигъэзэжащ. 1965 гъэм Барэсбий ягъэуващ республикэм щынэхъ ин дыдэ колхозхэм ящыщ зым — «Зеикъуэм» — и унафэщIу икIи жэуаплыныгъэшхуэ зыпылъ а IэнатIэм пэрытащ 1985 гъэ пщIондэ. УнафэщI IэкIуэлъакIуэу, къызэгъэпэщакIуэ Iэзэу, акъылыфIэу зэрыщытым и сэбэп къекIащ Зеикъуэми, районми, республикэми.
Колхозым мэкъумэшхэ-кIыу къыщрахьэлIэм куэдкIэ хэхъуат Къардэн Борис абы и унафэщIу щыщыта илъэсхэм. Республикэм и колхозхэтхэм я лэжьапщIэр ахъшэкIэ етыным япэу хуэкIуахэм ящыщащ «Зеикъуэр». Къуажэм зиужьынымкIи колхозым IуэхуфI куэд зэфIигъэкIащ а лъэхъэнэм. Республикэм и унафэщIхэм хуэфащэ пщIэи хуащIауэ щытащ мэкъумэш IуэхущIапIэм и ехъулIэныгъэхэм. Езы Къардэн Барэсбии ГуащIэдэкI Бэракъ Плъыжь орденитIрэ Октябрь революцэ орденымрэ къыхуагъэфэщат.
1986 гъэм къыщыщIэ-дзауэ 2006 гъэм и мэлыжьыхь пщIондэ Барэсбий щIыналъэм щынэхъ ин дыдэ Зеикъуэ заготконторэм и унафэщIу лэжьащ икIи а IэнатIэми и къару емыблэжу пэрытащ. Пенсэ тIысыжа нэужь ар къуажэм и ветеранхэм я Советым хэтащ.
Къардэн Барэсбий бын, абыхэм я щIэблэ хъарзы-нэ ипIащ, къуэрылъху- пхъурылъхухэм я быныж и IэфIи зыхищIэну хунэсащ. Абы гъащIэшхуэ къигъэщIащ, цIыхухэми я пщIэ къилэжьащ. Къардэн Барэсбий сыт щыгъуи дигу илъынщ.
